# Premi a la Innovació Tecnològica Agroalimentària

El Premi a la Innovació Tecnològica Agroalimentària (PITA) és un guardó instaurat pel Departament d'Agricultura, Ramaderia, Pesca, Alimentació i Medi Natural el 2001 que distingeix a les empreses agràries i les agroindústries que incorporen innovacions que representin un nou producte, procés o gestió per a l'empresa, orientats a millorar la competitivitat i la sostenibilitat de les empreses, mitjançant la innovació. El 2009 va canviar de nom, ja que abans s'anomenava Premi a la Innovació Tecnològica Agrària. A l'edició del 2012 s'unificaren els premis corresponents a les candidatures de 2011 i 2012, ja que fins aquell moment cada any es lliuraven els guardons de l'any anterior.
El nombre de premiats i la quantia dels guardons ha variat des dels orígens. El 2014 la dotació és de 6.000 euros i es lliura una nominació de 2.000 euros per a cadascuna de les tres modalitats. El premi a l'empresa agrària valora la implementació d'innovacions dins del procés productiu o de gestió que siguin referents per a altres empreses del sector. El premi a l'agroindústria valora innovacions en els processos, la gestió o en els productes i les estratègies comercials de les agroindústries de primera transformació i conservació, així com de subministrament de factors de producció o serveis que intervinguin en la producció i/o transformació agroalimentària. El premi al jove emprenedor valora la implementació d'innovacions en l'empresa agrària o en l'agroindústria per a persones menors de 40 anys.

## Guardonats

| Any | Guardó | Guardonats | Municipi |
| 2001 | PITA | Catalan Nurseries, SA | Sant Jaume d'Enveja (Montsià) |
| 2002 | PITA | Sorma, SCCL Cooperativa de plantes ornamentals | Premià de Dalt (Maresme) |
| 2003 | PITA | Tractament de Juneda, SA-Tracjusa | Juneda (Garrigues) |
| 2004 | PITA | Mas Martinet Assessoraments | Falset (Priorat) |
| 2005 | Empresa Agrària | Peretó Erill, SL | Isona (Pallars Jussà) |
| 2005 | Agroindústria | Mas la Forcarà, SA | Sant Joan de les Abadesses (Ripollès) |
| 2006 | Empresa Agrària | Reig d'Estanyol, SA Estanyol | Bescanó (Gironès) |
| 2006 | Finalista | Porgaporcs, SL | Vila-sana (Pla d'Urgell) |
| 2006 | Agroindústria | Associació d'Oleïcultors del Priorat | Falset (Priorat) |
| 2006 | Finalista | Farbos, SCL | Campllong (Gironès) |
| 2007 | Empresa Agrària | Urgellet, SCCL | Linyola (Pla d'Urgell) |
| 2007 | Finalista | Girona Fruits, SL | Bordils (Gironès) |
| 2007 | Agroindústria | Molí dels Torms, SL | Els Torms (Garrigues) |
| 2007 | Finalista | Productos Flower, SA | Tàrrega (Urgell) |
| 2008 | Empresa Agrària | Rovira, CB | Sagàs (Berguedà) |
| 2008 | Finalista | Can Perol, SL | Sant Vicenç dels Horts (Baix Llobregat) |
| 2008 | Agroindústria | Viver Comarcal de Celleristes | Barberà de la Conca (Conca de Barberà) |
| 2008 | Finalista | Albert Grassot Esteba | Pals (Baix Empordà) |
| 2009 | Empresa Agrària | Jordi Vilarrasa Vilanova | Begudà - Sant Joan les Fonts (Garrotxa) |
| 2009 | Finalista | Martí Verdés Majà | Gàver - Estaràs (Segarra) |
| 2009 | Agroindústria | Embotits Salgot, SA | Aiguafreda (Vallès Oriental) |
| 2009 | Finalista | Promic, SA | Les Masies de Voltregà (Osona) |
| 2010 | Empresa Agrària | SAT Edoa 1446 CAT | Sucs (Segrià) |
| 2010 | Finalista | Sargaire, SL | Almacelles (Segrià) |
| 2010 | Agroindústria | El Pastoret de la Segarra, SL | Sant Guim de Freixenet (Segarra) |
| 2010 | Finalista | Embotits Estamariu, SL | La Seu d'Urgell (Alt Urgell) |
| 2012 | Empresa Agrària | Agropecuària Mas Bes, SL | Vilobí d'Onyar (Selva) |
| 2012 | Finalista | Ribero SAT | Gerb (Noguera) |
| 2012 | Agroindústria | Celler Domenys i Secció de Crèdit, SCCL | Sant Jaume dels Domenys (Baix Penedès) |
| 2012 | Finalista | Frigorífics Costa Brava | Riudellots de la Selva (Selva) |
| 2012 | Jove innovador (PJEI) | Pere Muxí Rubio, de Cal Rosal | (Berguedà) |
| 2012 | Finalista | Basili Masclans Roselló, de Verdura Masclans | Caldes de Montbui (Vallès Oriental) |
| 2013 | Empresa Agrària | La Vall de Cabiscol, SL | Amposta (Montsià) |
| 2013 | Finalista | La Reula | Organyà (Alt Urgell) |
| 2013 | Agroindústria | Unió Corporació Alimentària | Reus (Baix Camp) |
| 2013 | Finalista | Agropecuària Catalana, SCCL (AGROCAT) | Sant Fruitós de Bages (Bages) |
| 2013 | Jove innovador (PJEI) | Andreu Rovira Vergés, de Formatgeria Mas Rovira, SCP | Sora (Osona) |
| 2013 | Finalista | Núria Verdés Torra, de La Garbiana, SCCL | Tarroja de Segarra (Segarra) |

## Referències

* 1 2 «Premi a la Innovació Tecnològica Agrària (PITA)». Gencat.cat. Gencat. [Consulta: 11 novembre 2014].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 Masses i Tarragó, Josep Maria «Història del premi a la Innovació Tecnològia Agroalimentària». Dossiers Agraris. Institució Catalana d'Estudis Agraris, 16, 2013, pàg. 69-75. DOI: 10.2436/20.1503.02.45. PMID: 2013-9772 [Consulta: 11 novembre 2014].
* 1 2 3 4 5 6 7 «El conseller Pelegrí entrega els PITA 2012». Ruralcat, 13-12-2012 [Consulta: 13 novembre 2014].
* 1 2 3 4 5 6 «Entrega del Premi a la Innovació Tecnològica Agroalimentària (PITA) 2013». Ruralcat, 03-12-2013 [Consulta: 13 novembre 2014].